stanford-oval/wikipedia huggingface dataset:
Gorillaz

| Gorillaz |
| --- | --- |
 Gorillaz esiintymässä Lontoossa vuonna 2010.
Tiedot
Toiminnassa:  1998–
Tyylilaji:  pop, hip hop, trip hop, rock, alternative elektroninen musiikki
Kotipaikka:  Essex, Englanti, Yhdistynyt kuningaskunta
Laulukieli:  englanti
Jäsenet:  2D, laulu, koskettimet   Murdoc Niccals, basso   Noodle, kitara, laulu   Russel Hobbs, rummut  
Entiset jäsenet:  Cyborg Noodle, kitara (2010-2011) 
Levy-yhtiö:  EMI  
Aiheesta muualla
Kotisivut
Infobox OKNimi-testi OK: 
Gorillaz on brittiläinen Damon Albarnin (Blur) ja Jamie Hewlettin (Tank Girl) vuonna 1998 perustama sarjakuvahahmoista koostuva virtuaaliyhtye. Myös lukuisat vierailevat artistit ovat olleet merkittävässä roolissa Gorillazin musiikissa.
Gorillaz on projekti, jossa varsinaiset musiikintekijät toimivat taustalla. Yhtyeen näkyvän osan muodostavat neljä animaatiohahmoa: 2D, Murdoc, Noodle ja Russel.
Gorillazin musiikki yhdistelee tanssittavaan poppiin eri tyylilajeja kuten rokkia, folkkia ja rappia.
Tunnetuimpia Gorillaz-kappaleita ovat "Feel Good Inc.", "Clint Eastwood", "Dirty Harry", "Stylo", "Dare", "On Melancholy Hill", "19-2000" ja "5/4". Yhtye on päässyt Guinnessin ennätystenkirjaan kaikkien aikojen menestyneimpänä virtuaaliyhtyeenä. Sen debyyttialbumia on myyty yli 6 miljoonaa kappaletta maailmanlaajuisesti.
Kokoonpano

2-D (Oikealta nimeltään Stuart Tusspot, s. 23. toukokuuta 1978) on yhtyeen herkkä solisti ja kosketinsoittaja. 2-D tunnetaan myös nimillä Stu-Pot ja Stuart Pot. 2-D:n tunnistaa sinisistä hiuksistaan, ja kokonaan mustista silmistään (satunnaisesti valkoiset vuosina 2010-2011, sekä vuoden 2018 jälkeen aina valkoiset) (johtuen hyfeemasta, silmän etukammioverenvuodosta) sekä pituudestaan. Silmänsä 2-D menetti nuoruudessaan yhtyeen basistin Murdoc Niccalsin takia, ja tämä myös sai vakavan aivovamman, jonka johdosta Murdoc huolehti miehestä yhdyskuntapalveluna. (1998–)
Murdoc Niccals (s. 6. kesäkuuta 1966) on yhtyeen basisti. Ei ole tietoa, onko Murdoc kokonaan ihminen. On muunmuassa spekuloitu Murdocin olevan demoni . Äkkipikaisen ja aggressiivisen Murdocin tunnistaa "rähjäisestä" olemuksestaan, vihreästä ihostaan, pitkästä kielestään ja terävistä hampaistaan. Murdoc on bändin vanhin, ja toimii usein sen johtajana. (1998–)
Noodle (s. 31. lokakuuta 1990) on yhtyeen japanilaista alkuperää oleva kitaristi ja taustalaulaja. Nuorin jäsen, ja liittyi yhtyeeseen vain 10-vuotiaana saapuessaan yhtyeelle FedEx-laatikossa. Yhtyeen ainut naispuolinen jäsen. Katosi El Manana - musiikkivideolla neljäksi vuodeksi yhtyeestä, kunnes palasi takaisin. Laulaa kokonaan muutaman kappaleen yhtyeen tuotannosta, mm. "Dare". (1998–2006, 2010–)
Russel Hobbs (s. 3. kesäkuuta 1975), tunnetaan myös nimellä Russ, on yhtyeen rumpali. Hän on alun perin kotoisin Yhdysvalloista, mutta hän muutti myöhemmin Englantiin. (1998–2008, 2010–)
Julkaisut

Studioalbumit
Gorillaz (2001,  Parlophone)
Demon Days (2005,  Parlophone)
Plastic Beach (2010,  Parlophone)
The Fall (2011,  Parlophone)
Humanz (2017,  Parlophone)
The Now Now (2018,  Parlophone)
Song Machine, Season One: Strange Timez (2020)
Cracker Island (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Gorillaz - kotisivu
Fanisivut
Henkilöt Gorillazin takana
Gorillaz
| --- | --- |
Studioalbumit:   Gorillaz  Demon Days  Plastic Beach  The Fall  Humanz  The Now Now  Song Machine, Season One: Strange Timez  Cracker Island 
Kokoelmat:   G Sides  D-Sides  The Singles Collection: 2001-2011  Song Machine (Season One)/Almanac CD 
Remixalbumit:   Laika Come Home 
EP:t:   Tomorrow Comes Today  iTunes Session  Song Machine, Ep. 1  Song Machine, Ep. 2  Song Machine, Ep. 3  Song Machine, Ep. 4  Song Machine, Ep. 5  Song Machine, Ep. 6  Song Machine, Ep. 7  Song Machine, Ep. 8  Meanwhile 
Videografia:   Phase One: Celebrity Takedown  Demon Days Live  Phase Two: Slowboat to Hades  Bananaz
Groupe BPCE

| Groupe BPCE |
| --- | --- |

Yritysmuoto:  osakeyhtiö
ISIN:  FR0010871269
Puheenjohtaja:  François Pérol
Kotipaikka:  50, Avenue Pierre Mendes Franc, Pariisi Cedex 13, 75201 Ranska
Toimiala:  pankki- ja rahoituspalvelut
Liikevaihto:   23,868 mrd. EUR (2015, tulo pankkitoiminnasta)
Tilikauden tulos:   3,242 mrd. EUR (2015)
Henkilöstö:  108 000
Tytäryhtiöt:  Natixis
Kotisivu:  www.groupebpce.fr
Infobox OKVirheellinen NIMI-arvo: 
Groupe BPCEn hallituksen puheenjohtaja Francois Perol.
Groupe BPCE suuri ranskalainen pankki- ja finanssiryhmittymä. Groupe BPCEn pääkonttori sijaitsee Pariisissa.
Taseella mitaten (1 267,01 mrd. USD) pankki luokiteltiin vuonna 2016 maailman 20. suurimmaksi julkisesti noteeratuksi pankiksi (edellisvuonna sijalla 21). Tässä vertailussa Groupe BPCE:a suurempia ranskalaisia pankkeja olivat BNP Paribas, Crédit Agricole ja Société Générale.
Noin kaksi kolmasosaa pankkiryhmittymän tuloista kertyy vähittäispankkitoiminnasta ja yksi kolmasosa  tytäryritys Natixista, joka sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla vuonna 2016 sijalle 305. Markkina-arvoltaan 17,2 miljardin dollarin arvoinen Natixis oli tällä listalla Ranskan 19. suurin julkisesti noteerattu yritys.
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Aiheesta muualla

Groupe BPCE (englanniksi) (thebankerdatabase.com)
Gravity Bone

| Gravity Bone |
| --- | --- |

Kehittäjä:  Blendo Games
Julkaisija:  Blendo Games
Jakelija:  Steam
Suunnittelija:  Brendon Chung
Säveltäjä:  Xavier Cugat
Pelimoottori:  KMQuake2
Julkaistu:   28. elokuuta 2008
Lajityyppi:  seikkailu
Pelimuoto:  yksinpeli
Alusta:  Microsoft Windows
Lisenssi:  Ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
Gravity Bone on Blendo Gamesin kehittämä seikkailupeli. Peli julkaistiin maailmanlaajuisesti 28. elokuuta 2008.
Peli on julkaistu freewarena.
Pelille julkaistiin vuonna 2012 jatko-osa, Thirty Flights of Loving.
Pelaaminen

Gravity Bone on ensimmäisen persoonan seikkailupeli. Peli sijoittuu Nuevos Airesin fiktiiviseen kaupunkiin. Pelaaja pelaa nimeämättömällä vakoojalla, jonka on suoritettava useita tehtäviä pelin kahden tason aikana. Peli kestää noin 20 minuuttia.
Kehitys

Pelin musiikki on ohjaaja Wong Kar-wain elokuvista, ja sen on alun perin säveltänyt Xavier Cugat.
Pelin kehitys kesti vuoden, jonka aikana pelistä tehtiin useita eri versioita.
Aiheesta muualla

Blendo Games
Hal Greer

| Hal Greer |
| --- | --- |
 Greer vuonna 1969.
Henkilötiedot
Koko nimi:  Harold Everett ”Hal” Greer
Syntynyt: 26. kesäkuuta 1936 Huntington, Länsi-Virginia, Yhdysvallat
Kuollut: 14. huhtikuuta 2018 (81 vuotta) Arizona, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  188 cm
Paino:  79 kg
NBA-varaus:  13. varaus 1958 (Syracuse Nationals)
Pelaajaura
Yliopistojoukkueet
1955–1958:  Marshall University
Seurajoukkueet
1958–1973:  Syracuse Nationals / Philadelphia 76ers
Harold Everett ”Hal” Greer (26. kesäkuuta 1936 Huntington, Länsi-Virginia – 14. huhtikuuta 2018 Arizona) oli yhdysvaltalainen koripalloilija. Koko ammattilaisuransa Syracuse Nationalsissa / Philadelphia 76ersissä pelannut Greer kuului NBA:n pelaajien parhaimmistoon koko 1960-luvun ajan: hän muun muassa pelasi kymmenessä peräkkäisessä tähdistöottelussa ja valittiin seitsemästi peräkkäin sarjan kakkostähdistöviisikkoon. Vuonna 1967 NBA:n mestaruuden voittanut Greer on 76ersin historian eniten pisteitä tehnyt pelaaja, ja joukkue on jäädyttänyt hänen pelinumeronsa. Hänet on myös nimetty Basketball Hall of Fameen.
Elämä ja ura

Greer pelasi vuodet 1955–1958 Marshall Universityn joukkueessa. Syracuse Nationals varasi Greerin NBA:han 13. vuorolla vuoden 1958 varaustilaisuudessa. Greer edusti Nationalsia, joka vaihtoi kaupunkia ja tunnettiin jatkossa Philadelphia 76ersinä, koko vuodet 1958–1973 kestäneen ammattilaisuransa ajan. Greeristä muodostui seuralegenda, joka on 76ersissä historian eniten pisteitä tehnyt pelaaja. Greer pelasi kymmenessä peräkkäisessä NBA:n tähdistöottelussa vuosina 1961–1970 ja valittiin vuoden 1968 ottelun arvokkaimmaksi pelaajaksi. NBA:n kakkostähdistöjoukkueeseen hänet nimettiin seitsemästi peräkkäin vuosina 1963–1969. Greer voitti NBA:n mestaruuden kerran, vuonna 1967. Vuonna 1982 Greer nimettiin Basketball Hall of Fameen, ja vuonna 1976 76ers jäädytti hänen pelinumeronsa (15). Greer kuoli lyhyen sairastelun jälkeen Arizonassa 81-vuotiaana 14. huhtikuuta 2018.
Greer tunnettiin erittäin harvinaislaatuisesta vapaaheittotekniikastaan: hän heitti vapaaheittonsa hyppyheitolla.
Aiheesta muualla

Kuvia tai muita tiedostoja aiheesta Hal Greer Wikimedia Commonsissa
Hanna Šamrai

| Hanna Šamrai |
| --- | --- |
 Hanna Šamrai 1907.
Henkilötiedot
Syntynyt: 4. huhtikuuta 1869 Sestrynivka, Podolian kuvernementti
Kuollut: 7. elokuuta 1943 (74 vuotta) Kiova, Ukrainan SNT
Koulutus ja ura
Tutkimusalue:  historia
Hanna Šamrai, ukr. Ганна Шамрай, (4. huhtikuuta 1869 Sestrynivka, Podolian kuvernementti – 7. elokuuta 1943 Kiova, Ukrainan SNT) oli ukrainalainen historioitsija ja kääntäjä. 1930-luvun alkupuolelle asti hän julkaisi Ukrainan tiedeakatemian jäsenenä sen kokoelmissa ja aikakauskirjoissa (1924–1929) tutkimuksia vasemman rannan Ukrainan kaupunkihistoriasta 1600-1700-luvulla ja artikkeleita Avtonom Soltanovskyin kertomuksista sekä Panteleimon Kulišin kirjallisista suunnitelmista 1870-luvulla.
Šamrain poika oli Serhi Šamrai, ja hänen veljiään olivat Myh’ailo Hruševskyi ja Oleksandr Hruševskyi.
Gorilla Biscuits

Gorilla Biscuits
Gorilla Biscuits on New Yorkista Yhdysvalloista kotoisin oleva straight edge hardcore punk -yhtye, joka toimi 1987–1991. Yhtye palasi keikkalavoille vuonna 2006 ja teki vuonna 2007 kuukauden mittaisen kiertueen Euroopassa.
Jäsenet

Arthur Smilios — basso
Anthony Civarelli ("Civ") — laulu
Walter Schreifels — kitara
Sammy Siegler — rummut
Alex Brown — kitara
Yhtyeen alkuperäisen olemassaolon aikana jäsenet eivät tahtoneet paljastaa sukunimiään, joten he käyttivät levytyksessäkin vain etunimiään ("Civiä" lukuun ottamatta).
Diskografia > Albumit

Start Today - LP (Revelation, 1989 [uudelleenjulkaisu vuonna 1995], remasteroitu uudelleenjulkaisu vuonna 2006)
Diskografia > 7":t

Gorilla Biscuits - 7" (Revelation, 1988)
Diskografia > Bootlegit

Walter Sings the Hits saksalainen bootleg
Having a Great Time: Wish you were here bootleg
Gilberto Simoni

Gilberto Simoni vuonna 2007.
Simoni henkilökohtaisessa aika-ajossa vuoden 2006 Giro d'Italian 11. osuudella.
Gilberto "Gibo" Simoni (s. 25. elokuuta 1971 Palù di Giovo, Trenton maakunta) on entinen italialainen ammattipyöräilijä. Loistavana mäkiajajana hän oli vahvimmillaan vuoristo-osuuksilla. Simoni oli uransa aikana myös tunnettu itsevarmuudestaan ja suorapuheisuudestaan, hän ei pelännyt tulla tavoitteineen julkisuuteen eikä uhota voittavansa milloin mitäkin etappia tai kilpailua.
Ura

Simoni edusti kausilla 1994–2010 kestäneellä ammattilaisurallaan seuraavia joukkueita: Jolly Camponobili 1994, AKI 1995-1996, MG Technogym 1997, Cantina Tollo 1998, Ballan 1999, Lampre 2000-2001, Saeco 2002-2004, Lampre 2005, Saunier Duval-Prodir 2006-2007, Serramenti PVC Diquigiovanni 2008-2009 ja Lampre 2010.
Saavutukset

Kaksinkertainen Italian ympäriajon voittaja, vuosina 2001 ja 2003
Kahdeksan etappivoittoa Italian ympäriajossa
Maglia ciclamino, parhaan pistemiehen paita Italian ympäriajossa 2003
yhdistelmäkilpailun voitto Italian ympäriajossa 2001
Kaksi etappivoittoa Espanjan ympäriajossa
Yksi etappivoitto Ranskan ympäriajossa
Giro dell'Emilia 2000, 2005
Giro dell'Appennino 2003, 2005
Giro del Trentino 2003
Giro del Veneto 2004
Pariisi-Nizza, 5. etapin voitto 2005
Tour de Romandie, 4. etapin voitto 2001
Lombardian ympäriajo, 2. sija 2005
Sveitsin ympäriajo, 2. sija 2001, 3. sija 1999 + 4. etapin voitto 1999
Giro d'Italia

1995: Keskeytys
1997: Keskeytys
1998: 58. kokonaiskilpailussa
1999: 3. kokonaiskilpailussa
2000: 3. kokonaiskilpailussa ja 14. etapin voitto
2001: Kokonaiskilpailun voitto, yhdistelmäkilpailun voitto ja 20. etapin voitto
2002: Keskeytys, 11. etapin voitto
2003: Kokonaiskilpailun voitto, parhaan pistemiehen paita sekä 12., 14. ja 19. etapin voitto
2004: 3. kokonaiskilpailussa ja 3. etapin voitto
2005: 2. kokonaiskilpailussa
2006: 3. kokonaiskilpailussa
2007: 4. kokonaiskilpailussa ja 17. etapin voitto
2008: 10. kokonaiskilpailussa
2009: 24. kokonaiskilpailussa
2010: 69. kokonaiskilpailussa
Tour de France

1995: Keskeytys
1997: 116. kokonaiskilpailussa
2003: 84. kokonaiskilpailussa ja 14. etapin voitto
2004: 17. kokonaiskilpailussa
2006: 60. kokonaiskilpailussa
Vuelta a España

1998: 19. kokonaiskilpailussa
2000: 29. kokonaiskilpailussa ja 16. etapin voitto
2001: 36. kokonaiskilpailussa ja 20. etapin voitto
2002: 10. kokonaiskilpailussa
2005: 51. kokonaiskilpailussa
Aiheesta muualla

Viralliset sivut (Arkistoitu – Internet Archive)
Gulielmus Cobben

| Gulielmus Cobben |
| --- | --- |
 Piispa Cobben (oik.) kättelemässä presidentti Urho Kekkosta itsenäisyyspäivänä 1966. Keskellä Suomen ortodoksinen arkkipiispa Paavali kättelee rouva Sylvi Kekkosta.
Helsingin piispa
 1955–1967 
Seuraaja:  Paul Verschuren
Henkilötiedot
Syntynyt: 29. kesäkuuta 1897 Sittard, Alankomaat
Kuollut: 27. tammikuuta 1985 (87 vuotta) Sittard, Alankomaat
Muut tiedot
Uskonto:  katolinen
Gulielmus Cobbenin vaakuna
Gulielmus (Guillaume) Cobben (alk. Willem Petrus Bartholomaeus Cobben; 29. kesäkuuta 1897 Sittard, Alankomaat – 27. tammikuuta 1985 Sittard, Alankomaat) oli alankomaalainen roomalaiskatolinen pappi ja piispa, joka oli Helsingin roomalaiskatolisen hiippakunnan ensimmäinen piispa.
Cobben vihittiin papiksi vuonna 1924. Terijoen roomalaiskatolisen seurakunnan kappalaisena hän toimi 1924–1925, Viipurin 1925–1926 ja sitten Turussa kirkkoherrana 1926–1934. Cobben osoitettiin apostolisen vikaarin tehtäviin Suomeen vuonna 1933. Vuonna 1934 hänet vihittiin Amathus in Palaestinan titulaaripiispaksi. Cobben oli Suomen apostolinen vikaari vuodesta 1934 ja Helsingin piispa hänestä tuli, kun Helsingin roomalaiskatolinen hiippakunta perustettiin vuonna 1955. Tässä virassa hän pysyi vuoteen 1967 saakka, kun hän erosi ja tuli nimitetyksi Tamagristan titulaaripiispaksi. Tämän piispanistuimen hän jätti vuonna 1976.
Haileyville

Oklahoman kartta, jossa Haileyville korostettuna.
Haileyville on kaupunki Pittsburgin piirikunnassa, Oklahomassa, Yhdysvalloissa. Sen asukasluku oli vuoden 2010 väestönlaskennan mukaan 813 asukasta.
Yhdysvaltain väestönlaskentaviraston mukaan Haileyvillen pinta-ala on 2,7 neliökilometriä, josta kaikki on maata. Vuonna 2010 kaupungissa asui 813 asukasta, mikä tarkoittaa 8,8 prosentin laskua vuoden 2000 väkilukuun nähden, jolloin kaupungissa asui 891 asukasta. Vuonna 2010 väestötiheys oli 301 ihmistä neliökilometriä kohden.
Gulfin piirikunta

Gulfin piirikunta (engl. Gulf County) on Yhdysvaltojen Floridan osavaltiossa sijaitseva piirikunta. Sen väkiluku oli 13 639 vuonna 2019. Piirikunnan hallintokeskus on Port St. Joen kaupunki. Piirikunta perustettiin 6. kesäkuuta 1925.
Aiheesta muualla

Kuvia tai muita tiedostoja aiheesta Gulfin piirikunta Wikimedia Commonsissa
Gregory ja Vähän Valoo

| Gregory ja Vähän Valoo> Tiedot |
| --- | --- |
Toiminnassa:  1991–
Tyylilaji:  suomirock
Kotipaikka:   Oulu, Suomi
Laulukieli:  suomi
Jäsenet:  Gregori Vaara, laulu, kitara  
Levy-yhtiö:  Kräk!, 1991–  
Infobox OKNimi-testi OK: 
Gregory ja Vähän Valoo oli oululainen rock-yhtye.
Julkaisut

Vähän valoo (1991). Levy julkaistiin CD- ja LP-levynä sekä C-kasettina Kräk!- levymerkin alla. Levyn tuotti Pave Maijanen.
Luettelo Gregory ja Vähän Valoo -yhtyeen kappaleista

Yhtyeen tunnetuin kappale on eittämättä ainokaisen pitkäsoittolevyn nimikappale "Vähän valoo". Se sai aikanaan paljon radiosoittoaikaa. Rock Web -sivustolla kappale on listattu "kaikkien aikojen kotimaiset rock-biisit"-listalla sijalle 11.
Suomen äänitearkistossa mainitaan yhtyeeltä kaiken kaikkiaan 14 kappaletta.
Baccus ja lauantai
Daria
Enkeli
Haaksirikkoisen tarina
Kulunut mies
Kuunvalonainen
Kymmenen päivää
Kävelytän
Meraiheinen valssi
Miltä tuntuu
Nojaa minuun
Shabdilaar
Tummaa tai heleää
Vähän valoo
Esiintymiset

Yhtye esiintyi ainakin seuraavissa tilanteissa:
20. toukokuuta 1991 Tullikamari
Kokoonpano

Yhtyeen kantava hahmo oli Gregori V. (myös Gregori Vaara tai Gregory Vaara) - salanimellä esiintynyt oululainen muusikko Eero "Eppu" Ainesmaa. Hän vastasi soololaulun ja kitaransoiton lisäksi myös laulujen sävellyksistä ja sanoituksista.
Goro (Italia)

| Goro |
| --- | --- |
 Goron satamaa
 lippu:  vaakuna
 Goro
 Koordinaatit: 44°51′06″N, 12°17′45″E 
Valtio:  Italia
Alue:  Emilia-Romagna
Maakunta:  Ferrara
Hallinto:  
 – Pormestari:  Diego Viviani
Pinta-ala:  
 – Kokonaispinta-ala:  31,38 km²
Väkiluku (2015):  3 798
 – Väestötiheys:  121 as./km²
Aikavyöhyke:  UTC+1
 – Kesäaika:  UTC+2
Postinumero:  44020
Suuntanumero(t):  0533
Rekisterikilpi:  FE
 
 www.comune.goro.fe.it 
Infobox OKVirheellinen NIMI-arvo: 
Goro on kunta Italian Emilia-Romagnan alueella Ferraran maakunnassa. Se sijaitsee noin 80 kilometriä Bolognasta koilliseen Pojoen suulla Adrianmeren rannalla. Gorossa on arviolta 3 798 asukasta (vuonna 2015) ja kunnan pinta-ala on 31,38 neliökilometriä.
Aiheesta muualla

Kuvia tai muita tiedostoja aiheesta Goro Wikimedia Commonsissa
Kunnan internetsivut (italiaksi)
Ferraran maakunta
Argenta | Berra | Bondeno | Cento | Codigoro | Comacchio | Copparo | Ferrara | Fiscaglia | Formignana | Goro | Jolanda di Savoia | Lagosanto | Masi Torello | Mesola | Mirabello | Ostellato | Poggio Renatico | Portomaggiore | Ro | Sant’Agostino | Tresigallo | Vigarano Mainarda | Voghiera
Hanna Sola

| Hanna Sola> Henkilötiedot |
| --- | --- |
Syntynyt: 16. helmikuuta 1996
Kansalaisuus:   Valko-Venäjä
Ampumahiihtäjä
Pituus:  171 cm
Paino:  60 kg
Laji:  ampumahiihto
Maailmanmestaruuskilpailut
Joukkueet:   Valko-Venäjä
Aiheesta muualla
IBU
| Mitalit> Maa:   Valko-Venäjä.Ampumahiihto.MM-kilpailut  | Mitalit> Maa:   Valko-Venäjä.Ampumahiihto.MM-kilpailut  | Mitalit> Maa:   Valko-Venäjä.Ampumahiihto.MM-kilpailut  | Maa:   Valko-Venäjä> Ampumahiihto. |
| --- | --- | --- | --- |
|  Pronssia | Pokljuka 2021 | pikakilpailu |  |
Hanna Sola (s. 16. helmikuuta 1996) on valkovenäläinen ampumahiihtäjä. Hän on edustanut maataan ampumahiihdon maailmancupissa kaudesta 2015–2016, MM-kilpailuissa vuodesta 2016 sekä Euroopan-mestaruuskilpailuissa vuodesta 2019 lähtien. Pokljukan MM-kilpailuissa 2021 hän saavutti pronssimitalin pikakilpailussa. Se oli samalla hänen ensimmäinen maailmancupin palkintosijansa. Kaudella 2020-2021 hän sijoittui myös Östersundin takaa-ajokilpailussa kolmanneksi. Kaudella 2021–2022 hän sijoittui Östersundin toisessa pikakilpailussa kolmanneksi. Hän saavutti ensimmäisen maailmancupvoittonsa Hochfilzenin pikakilpailussa. Sitä seuranneessa takaa-ajossa hän oli toinen. Oberhofin pikakilpailussa hän sijoittui toiseksi. Pekingin olympialaisissa 2022 hän sijoittui takaa-ajossa neljänneksi ja yhteislähdössä kymmenenneksi.
Sola voitti alle 19-vuotiaiden 3 × 6 kilometrin viestin maailmanmestaruuden 2015. Hän saavutti sekaviestin EM-pronssia 2019.
Käännös suomeksi
Halmg ünn

Lehden teline Elistassa vuonna 2021.
Halmg ünn (Хальмг үнн, ”Kalmukian totuus”) on Venäjällä Kalmukian pääkaupungissa Elistassa ilmestyvä kalmukin- ja venäjänkielinen sanomalehti.
Ensimmäistä kalmukin- ja venäjänkielistä lehteä Oiratskije izvestija (”Oiraattien uutiset”) julkaistiin Astrahanissa vuosina 1917–1918. Se lakkasi viidennen numeron jälkeen. Vuosina 1919–1920 ilmestyi puna-armeijan kaksikielinen lehti Ulan halmg (”Punainen kalmukki”).
Vuoden 1920 lopussa Astrahanissa alkoi ilmestyä Kalmukkien autonomisen alueen toimeenpanevan keskuskomitean ja sittemmin myös NKP(b):n aluekomitean kalmukin- ja venäjänkielinen äänenkannattaja Ulan halmg. Vuonna 1926 siitä tuli venäjänkielinen Krasnaja step (”Punainen aro”), jolle perustettiin kalmukinkielinen liite Taŋhtšin zäŋg (”Alueen uutiset”). Vuonna 1928 lehti siirtyi Elistaan ja Krasnaja stepistä tuli vuorostaan päälehdeksi muuttuneen Taŋhtšin zäŋgin liite. Vuonna 1935 lehti sai jälleen nimen Ulan halmg.
Lehdessä käytettiin vuoteen 1926 saakka kalmukkien perinteistä todo bitšig -kirjaimistoa ja sen jälkeen lisämerkeillä täydennettyjä kyrillisiä aakkosia. Vuonna 1930 siirryttiin latinalaiseen kirjaimistoon, ja vuonna 1938 otettiin jälleen käyttöön venäläinen aakkosto.
Ulan halmg lakkasi saksalaismiehityksen aikana vuonna 1942 ja uudelleen vuonna 1943, kun kalmukit karkotettiin kotiseudultaan. Vuonna 1957 Kalmukian ASNT:n uudelleen perustamisen yhteydessä alettiin julkaista kalmukinkielistä päivälehteä, joka sai nimen Halmg ünn.
Halmg ünn oli neuvostoaikana NKP:n aluekomitean sekä Kalmukian korkeimman neuvoston ja ministerineuvoston äänenkannattaja. Viidesti viikossa ilmestyneen lehden painosmäärä oli 7 000 kappaletta vuonna 1976.
Halmg ünn on nykyään Kalmukian tasavallan päämiehen hallinnon ja parlamentin kaksikielinen äänenkannattaja. Sen julkaisijana toimii valtiollinen uutistoimisto Kalmykija. Neljästi viikossa ilmestyvän lehden painosmäärä oli 3 800 kappaletta vuonna 2023. Sen Internet-sivusto on avattu vuonna 2014.
Aiheesta muualla

Lehden sivusto
Gulf Breezen ufohuijaus

Gulf Breezen ufohuijaus tarkoittaa yhdysvaltalaisen Edward Waltersin 11. marraskuuta 1987 ottamaa polaroidkuvaa, jonka hän sanoi esittävän lentävää lautasta.
Walters vei kuvat paikalliselle sanomalehdelle. Kuva paljastettiin huijaukseksi: ufo oli liian terävä ollakseen kaukainen esine. Waltersin kotiullakolta löytyi vuokraisännän tekemässä vuositarkastuksessa ufon pienoismalli, ja naapurin poika kertoi olleensa mukana ufoa tekemässä. Siitä huolimatta Ed Walters kirjoitti tapauksesta yhdysvaltalaisen ufojärjestön Mufonin avulla kirjan, jossa tapahtumat esiteltiin todellisina. Kaksi trikkikuvana tapausta esitellyttä Mufonin ufotutkijaa erotettiin järjestöstä, ja Mufon sanoutui irti näiden ufotutkijoiden raportista.
Aiheesta muualla

The Gulf Breeze, Florida UFOs UFO Casebook
Hanna Sumari

Hanna Maria Sumari (s. 9. toukokuuta 1958 Helsinki) on toimittaja, juontaja ja bloggari.
Sumari tuli tunnetuksi Joka kodin asuntomarkkinat -ohjelmasta, jota hän alkoi tehdä yhdessä Remontti-Reiskan kanssa vuonna 1993 MTV3-kanavalle. Asuntomarkkinoiden ohella hän teki vuosina 1994 ja 1996 samalle kanavalle Mökkitalkoot-ohjelmaa, jota esitettiin kesäisin. Divaani oli television ensimmäinen kokonaan kodinsisustukseen perehtynyt ohjelma, jota Sumari toimitti ja juonsi vuosina 1996–1998. Vuosina 2001–2011 hän teki Telvis-palkinnolla (vuonna 2004) palkittua T.i.l.a.-ohjelmaa. Hän on esiintynyt sisustusalan messuilla luennoitsijana. Ennen TV-uraansa hän toimi muun muassa PR-alalla PR- ja viestintätoimisto Promodessa, jonka toimitusjohtajana hän myös toimi.
Sumarin harrastuksiin kuuluu muun muassa moottoripyöräily. Harrastuksesta kertoo MTV3 MAX -kanavalle tehdyt Moottoripyöräpäiväkirjat-ohjelmat vuosina 2008 ja 2010.
Sumari on myös askartelija, jonka ohjeita on ollut paitsi tv-ohjelmissa myös lehdissä ja alan messuilla. Hän työskentelee myös freelance-toimittajana.
Sumari on ollut Suomen kaunein koti -ohjelman tuomarina vuodesta 2013 sekä Suomen kaunein piha -ohjelman tuomarina vuonna 2014. Keväällä 2017 Sumari kilpaili Tanssii tähtien kanssa -ohjelman kymmenennellä tuotantokaudella. Vuonna 2018 syksyllä Sumari esiintyi omana itsenään Salatuissa elämissä parissa jaksossa palkinnonjakajana.
Sumari kirjoittaa blogia Apu-lehden verkkosivuille.
Sikke Sumari on Hanna Sumarin sisko.
Sumarilla on kolme aikuista tytärtä ja hän on isoäiti. Sumarilla todettiin vuonna 2004 suusyöpä, joka leikattiin onnistuneesti.